טל מן

טל מן (נולדה ב-23 ביוני 1974) היא דוגמנית, שדרנית רדיו, מנחת טלוויזיה ומעצבת תכשיטים ישראלית.

קריירה 
בשנת 1995 פרצה לראשונה לתודעה הציבורית כאשר התחרתה על תואר "נערת הגלגל" בשעשועון "גלגל המזל" בערוץ 2. בתחרות זכתה מן בתואר "חביבת הקהל" ורות גונזלס זכתה להיות "נערת הגלגל". ב-1998 הפכה מן ל"נערת הגלגל" לאחר שהחליפה את סיגל שחמון שפרשה מהתוכנית.

בשנת 1996 הגישה את תחרות הקדם אירוויזיון לצד רון לוינטל, ובאותה שנה השתתפה גם בפסטיגל עם השיר "נשיקה קטנה" שזכה במקום הרביעי. בשנת 1998 הגישה מן את התוכנית "זאפזאפים".

במהלך השנים 1996–2001 הגישה מן את "תוכניות הילדים והנוער" בערוץ 1, ובמקביל הנחתה את התוכנית "זאפ לראשון" ששודרה בערוץ זה בין השנים 1996- 2003. כמו כן, הגישה מן תוכנית ברדיו 99 ושימשה מספר פעמים כשופטת בתחרות מלכת היופי.

בשנת 2009 השתתפה בסרט "דוד חיים" בתפקיד אמא של מעיין.

בשנת 2010 החליפה מן את קרין מגריזו בתוכנית "יופי של יום" ששודרה בערוץ 2 ושנה לאחר מכן עברה להנחות את "תוכנית הבראה" באותו ערוץ. בשנת 2012 החלה להנחות את התוכנית "יצירה מקומית", גם הוא בערוץ 2 במסגרת שידורי קשת.

חיים אישיים 
מן הייתה נשואה לאיש העסקים ניר שרצקי.

נמצאת בזוגיות עם רונן ברקה. אם לשתי בנות.
מתגוררת ברמת השרון.

קישורים חיצוניים 

 
 
 
 

מנחות טלוויזיה ישראליות
שדרניות רדיו ישראליות
שדרני רדיו ישראלים
דוגמניות ישראליות
דוגמנים ישראלים
מתחרים בתוכניות רדיו וטלוויזיה ישראליות
משתתפות הפסטיגל
משתתפות בתחרות הפנים של שנות התשעים
מנחי טלוויזיה ישראלים
משתתפי הפסטיגל
מעצבות ישראליות
מעצבים ישראלים
ישראליות שנולדו ב-1974
ישראלים שנולדו ב-1974
בוגרות תיכון רוטברג (רמת השרון)